recursal/SuperWikiNEXT-32B huggingface dataset:
**נוראלי פקטולי אליפ** (בקזחית: **Нұралы Пақтұлы Әліп**; נולד ב־22 בדצמבר 1999, אקטאו, קזחסטן) הוא שחקן כדורגל קזחי, המשחק כבלם בקבוצת זניט סנקט פטרבורג מליגת העל הרוסית בכדורגל.

קריירה
------

### קאיראט

הוא גדל בקבוצת הנוער של קבוצת ״כספי אקטאו״, בה שיחק עד 2015. בשנת 2015 זומן להרכב הנוער של קבוצת הפאר המקומית קאיראט אלמטי, ממועדוני הכדורגל הגדולים במדינה. במדיה בלט כבלם מרכזי. את הופעת הבכורה בקבוצה הבוגרת ערך ב־11 במרץ 2018 במשחק הליגה מול קיזיל. במדי קאיראט זכה פעמיים בגביע הקזחי (2018, 2021) וגם זכה באליפות קזחסטן בעונת 2021.

### זניט

בינואר 2022, זומן למחנה האימונים של זניט סנקט פטרבורג הרוסית, שנערך בדובאי. בפברואר זניט השאילה אותו למשך שנה אחת. הוא ערך את הופעת הבכורה במדי זניט במשחק הגביע ב־3 במרץ 2022, מול קבוצת קאמאז. בליגה הרוסית שיחק לראשונה מול אופה ב־7 במרץ, כשעלה כמחליף בדקה 78. כבר בעונת הבכורה שלו זכה עם זניט באליפות רוסיה ובסופרקאפ הרוסי.

בדצמבר 2022 זניט מימשה אופציית רכישה וחתמה איתו חוזה עד סוף עונת 2024/2025 תמורת 2.1 מיליון דולר.

נבחרת
-----

הוא זומן לסגל נבחרת קזחסטן בכדורגל למשחק ידידות מול בולגריה במרץ 2018. מאז ערך 14 הופעות במדי הנבחרת.

תארים
-----

קאיראט אלמאטי
* הגביע הקזחי: 2018, 2021
* האליפות הקזחית: 2020

זניט סנקט פטרבורג
* אליפות רוסיה: 2022
* הסופר קאפ הרוסי: 2022

קישורים חיצוניים
----------------

ויקישיתוף מדיה וקבצים בנושא **נוראלי אליפ** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**אלכסנדר נוקס הלם** (באנגלית: **Alexander Knox Helm**;‏ 23 במרץ 1893 – 7 במרץ 1964) היה דיפלומט בריטי, שכיהן כציר ארצו בהונגריה, כנציג הדיפלומטי הבריטי הראשון בישראל, כשגריר בטורקיה וכמושל הכללי האחרון של סודאן.

ביוגרפיה
--------

נוקס הלם נולד וגדל בעיר דמפריס שבסקוטלנד. למד בקינגס קולג' שבאוניברסיטת קיימברידג'.

בשנת 1912 התקבל לעבודה בתפקיד זוטר במשרד החוץ הבריטי. במלחמת העולם הראשונה התנדב לשירות צבאי ושירת כקצין ביחידת ארטילריה, בין היתר בארץ ישראל. לאחר המלחמה גויס לשירות הקונסולרי בלבנט (אנ'). לאחר תקופה של לימוד שפות בקיימברידג' שימש כסגן קונסול בסלוניקי שביוון וכמתרגם (אנ') באיסטנבול. לאחר העברת הבירה הטורקית לאנקרה הוצב נוקס שם כמזכיר שני בשגרירות בריטניה ואחר כך כקונסול. ב-1930 שב לבריטניה ושירת במחלקת המזרח במשרד החוץ. ב-1937 יצא לשמש כקונסול באדיס אבבה שבאתיופיה.

עם פרוץ מלחמת העולם השנייה הוצב בשגרירות בריטניה בארצות הברית. הוא עסק שם בסוגיות מורכבות שנגעו לאספקת דלק לבריטניה. ב-1942 יצא שוב לאנקרה בתפקיד יועץ. בשנת 1946 נבחר לשמש הנציג הבריטי בהונגריה ולאחר כינון היחסים הרשמיים עמה מחדש ב-1947 היה לציר הבריטי שם. ב-1949 מונה לנציג הדיפלומטי הראשון של בריטניה במדינת ישראל הצעירה בדרגת ממונה על היחסים ולאחר מכן כציר. כהונתו בת השנתיים בישראל נחשבה למוצלחת. בין 1951 ל-1954 שימש כשגריר בריטניה בטורקיה. לאחר מכן פרש משירות החוץ, אך ב-1955 הוצב לתקופה קצרה לשמש כמושל הכללי האחרון של סודאן, לפני שקיבלה את עצמאותה ב-1956.

אשתו הראשונה של הלם מתה בשנת 1925. הוא נישא שוב ב-1931.

בשנת 1964 טבע הלם בים.

### הערכה

העיתון טיימס תיאר את הלם כאישיות בעלת אופי חזק ונחישות רבה, כנושא ונותן מוכשר ובעל חוש לעיתוי - תכונות שהושלמו על ידי חוש הומור וקסם אישי, כאדם שהיה אהוד על ידי אנשי צוותו, שהיה נכון תמיד לשמוע את עצתם, אך קיבל את החלטותיו בעצמו. הוא שימר את המבטא של עיר הולדתו הכפרית הסקוטית ואת חיבתו לענייני חקלאות.

אותות ועיטורים
--------------

נוקס הלם עוטר באותות והעיטורים הבאים:

* מפקד ואביר מפקד במסדר האימפריה הבריטית
* עמית ואביר הצלב הגדול של מסדר מיכאל הקדוש וג'ורג' הקדוש

* נוקס הלם עם הנשיא חיים ויצמן בקבלת פנים בבית ויצמן ברחובות לרגל יום העצמאות 1951נוקס הלם עם הנשיא חיים ויצמן בקבלת פנים בבית ויצמן ברחובות לרגל יום העצמאות 1951
* נוקס הלם בכנסת, 1951, לצדו של לזלי הור-בלישה. בתמונה נראים גם משה שרת ויוסף שפרינצקנוקס הלם בכנסת, 1951, לצדו של לזלי הור-בלישה. בתמונה נראים גם משה שרת ויוסף שפרינצק

קישורים חיצוניים
----------------

ויקישיתוף מדיה וקבצים בנושא **נוקס הלם** בוויקישיתוף
* ידיעה עיתונאית על מינוי הלם למושל הכללי של סודאן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009706662705171
* GND: 1178178595
* SUDOC: 155600540
* VIAF: 206256415
* WorldCat: viaf-206256415

 |
**מים וירטואליים** (באנגלית: **Virtual water trade**) הם מים שנעשה בהם שימוש בעת ייצור של מוצר מסוים, אשר נשלח למכירה במדינה אחרת מזו שבה יוצר. בתחילת השימוש במונח, דובר על מרכיב המים בתהליכי הגידול והשיווק של פירות וירקות, אולם בפועל, ישנה צריכת מים בעת ייצור מוצרים שונים, כולל במוצרי אלקטרוניקה בעלי טכנולוגיה מתקדמת. בכל מוצר העשוי בין היתר ממים, או שבתהליך ייצורו נעשה שימוש במים, ובהמשך מוצר זה נצרך או שווק באזור גאוגרפי אחר מאזור ייצורו, מצויים "מים וירטואליים". את המושג טבע פרופסור ג'ון אנתוני אלן (אנ') הבריטי.

דוגמה לנושא היא מצב בו במדינה מסוימת באירופה מייצרים מכשיר אלקטרוני בשם "X". לשם ייצור מכשיר זה דרושים כ-100 ליטר מים. לאחר תהליך הייצור, מדינה באפריקה מייבאת את המכשיר. אם כך, בתהליך זה יובאו כ-100 ליטר מים וירטואליים למדינה האפריקאית.

מסחר וגלובליזציה
----------------

לרוב נהוג לייחס שימוש במים וירטואליים לאזורי צריכה עניים במים הצורכים מוצרים עתירי מים, אשר לולא הסחר הבין-לאומי לא היו זוכים לאותו היקף ואופן שימוש בהם, בייחוד למוצרי מזון. באמצעות יבוא מוצרים בעלי מים וירטואליים מתקיימת שמירה על משאבי המים המקומיים במדינה המייבאת וקטן הלחץ הכלכלי עליהם. מנגד, ישנן מדינות המייצאות מים וירטואליים ויוצרות מאזן מים מקומי שלילי בו המדינה מייצאת מים על אף שממילא יש בה מחסור במים. עם הסחר הבין-לאומי הנרחב מתקיימת גלובליזציה של מים שלעיתים רבות יותר משתי מדינות לוקחות חלק בסחר המוצרים המכילים את מים אלו. אף על פי שיבוא מים וירטואליים עשוי להפחית את הצורך במים מקומיים בצורה ניכרת, הצורך במים מקומיים בצורתם המקורית יישאר, מאחר שישנן פעולות בסיסיות כמו שתייה ורחצה שבהן המים הנדרשים לשימוש האדם לא ניתנים להמרה לצורות שונות. גידול טבעי באוכלוסייה מגביר את הצורך במים, אך מאחר שהמים המצויים הם משאב סביבתי מוגבל הצורך במים וירטואליים גובר. כמו כן, שיפורים טכנולוגיים המייעלים את השימוש במים הקיימים עשויים לענות על הצורך הגדל במים וירטואליים ואף להפחית את הצורך בהם.

גאופוליטיקה
-----------

באזורים רבים בעולם העניים במשאבי מים, ישנו מתח פוליטי-ביטחוני בין מדינות בנוגע לזכויות השימוש במשאבי המים האזוריים. שימוש במים וירטואליים המיובאים מחוץ לאזורי המחלוקת עשוי להפחית את המתח בין הצדדים מאחר שלממשלות ישנן אפשרויות רבות יותר ומגוונות לספק מים לתושביהן. יבוא מים וירטואליים עשוי להוות מרכיב חשוב בבניית מדיניות במדינות הנדרשות לתכנן את משק המים שלהן. לכן, למים וירטואליים ישנה השפעה ניכרת על מצב הגאופוליטי באזורים רבים בעולם.

בישראל
------

ישראל היא מדינה מדברית ברובה, הענייה במשאבי מים. מוצרים מיובאים רבים בשוק הצרכנות המקומי מכילים מים וירטואליים. כמו כן, ישראל מייצאת מוצרים רבים העשויים ממים או שהיה נדרש שימוש במים לשם ייצורם, ולכן ישראל היא גם יצואנית של מים וירטואליים. בין המוצרים אותם ישראל מייצאת ישנן סחורות חקלאיות, בהם פירות הדר העשירים במים.

ראו גם
------

* משק המים והשפכים בישראל
* שרשרת אספקה
* משאבי מים בישראל

קישורים חיצוניים
----------------

* משבר המים העולמי, באתר אקו-ויקי
* אליאב שטול-טראורינג, עידו אביאני, דרור אבישר ונירית ברנשטיין (2015) מִדְרַך המים – מדד אקולוגי לניהול משאב המים ולחיסכון בו, בכתב העת "אקולוגיה וסביבה"
**המטה הכללי הקטן** (בדנית: **Den lille Generalstab**) היה שמה של קבוצת התנגדות שהורכבה מקציני הצבא המלכותי הדני ולחמה כנגד הכיבוש הגרמני בדנמרק במלחמת העולם השנייה.

ב-9 באפריל 1940 כבשה גרמניה הנאצית את דנמרק כמעט ללא קרב. הגרמנים הפכו את דנמרק למדינת חסות ממושמעת, אולם בהדרגה מאסו במצב זה. ב-29 באוגוסט 1943 פתחו הגרמנים במבצע ספארי ופרקו את כוחות ההגנה של דנמרק. קבוצת קצינים בהנהגת קפטן ויגו האלף התאגדה במטרה לארגן התנגדות לכיבוש הגרמני. חברי המטה הכללי הקטן הקימו רשת של קשרים בין כל הקצינים לשעבר בצבא הדני, כמו גם עם מנהיגי המרי האזרחי ועם הממשלה הדנית הגולה בלונדון והבריגדה הדנית בשוודיה.

באוקטובר 1943 אחד ממנהיגי המטה הכללי הקטן, הגנרל אבה גורץ, יצר קשר עם מנהיג הממשלה הגולה וילהלם בול. גורץ התחייב כי המטה הכללי הקטן יהיה נאמן לממשלה הגולה בלונדון ולמלך כריסטיאן העשירי בלבד. כתוצאה מכך, נקלע המטה הכללי הקטן לעימותים עם תנועות התנגדות אחרות בדנמרק ובמיוחד עם המפלגה הקומוניסטית הדנית ומחתרת השמאל הרדיקלי BOPA.

בספטמבר 1943 חברו קבוצות ההתנגדות השונות יחד והקימו את מועצת החירות הדנית אשר בה היו מיוצגות כל תנועות ההתנגדות. התנועות החברות במועצה הטילו על המטה הכללי הקטן לחלק בצורה שווה את הנשק שהוברח לדנמרק בידי בעלות הברית. עם זאת, במהלך כינוס המועצה במרץ 1945 הואשמו נציגי המטה הכללי הקטן בכל שהעבירו את הנשק רק לקבוצות התנגדות המזוהות עם הצבא ועם המלך, ומנעו תמיכה מהמחתרות הקומוניסטיות.

לאחר המלחמה, סייעו חברי המטה הכללי הקטן בשיקומו של הצבא הדני. בין חבריו המפורסמים של הארגון נמנו ראשי ההגנה לעתיד אוטו בליקסנקרונה-מלר, סוון טאיידה ואוטו לינד.

לקריאה נוספת
------------

* *Gads leksikon om dansk besættelsestid 1940-1945*, 2002.
* Palle Roslyng-Jensen: *Værnenes politik – politikernes værn*, 1980.
* Knud J.V. Jespersen: *Med hjælp fra England 2*, 2000.

קישורים חיצוניים
----------------

* המטה הכללי הקטן
* המטה הכללי הקטן
**בלאק שיפ הפקות סרטים בע"מ** היא חברה לפיתוח, מימון והפקת סרטים וסדרות.

היסטוריה
--------

בלאק שיפ הוקמה על ידי סער יוגב, בוגר החוג לקולנוע באוניברסיטת תל אביב ונעמי לבארי בוגרת בית הספר לקולנוע ע"ש סם שפיגל.
החברה ידועה ביזום ופיתוח סלקטיבי של פרויקטים איכותיים ותוך זמן קצר למן הקמתה, זכו עבודות החברה להישגים בינ"ל מרשימים ובהם בכורות עולמיות בפסטיבלים היוקרתיים פסטיבל קאן, פסטיבל ונציה, פסטיבל ברלין, פסטיבל טורונטו, פסטיבל הטלוויזיה סיריס מאניה ועוד.

לאור ההצלחות של החברה בישראל ובעולם, בלאק שיפ הוזמנה לקחת חלק בפלטפורמה היוקרתית של שוק הקופרודוקציות של פסטיבל ברלין כאשר נבחרו לצד ארבע חברות בינ"ל אחרות לקבל את זרקור הפסטיבל.

בשנת 2016, בחרה מערכת הבלוג סריטה את בלאק שיפ כחלק ממדור אנשי השנה שהם מפרסמים בסוף כל שנה לאחר שעבודות החברה זכו בלא פחות מחמישה פרסים בפסטיבל הקולנוע ירושלים באותה השנה.

בשנת 2018, פסטיבל הסרטים הבינלאומי חיפה, העניק לחברה פרס ייעודי וחד פעמי לחברת ההפקות הטובה ביותר בישראל לצד שלושה פרסים נוספים באותה השנה.
בשנה זו, התרחבה בלאק שיפ והקימה את חברת האחות הגרמנית Electric Sheep GmbH

בשנת 2022, זכו בעלי החברה בפרס המפיקים המצטיינים של פסטיבל המבורג.
בלאק שיפ זכתה בפרס האקדמיה הישראלית לקולנוע לסדרת הדרמה הקומית הטובה ביותר בשנת 2022 ובשנת 2023.

עד לשנת 2023 עבודות החברה זכו בלמעלה מ-100 פרסים בינ"ל.

הפקות של בלאק שיפ
-----------------

**סדרות מתוסרטות**

* החיים זה לא הכל, משפחה לא בוחרים, פרודים, מלאך של אמא, בשורות טובות, המפקדת, לא רחוק מכאן

**סרטים עלילתיים**

* שבוע ויום, עם הפנים לקיר, מעבר לקו, עירום, עץ תאנה, עיניים שלי, לידה, אגדה על שני אחים וסוסה, המסע של האנה, העולם ירעד

**סרטים דוקומנטריים**

* המורה אירנה, בני דודים לנשק, היה שלום פטר שווארץ, חדל להיות תושב, גבול הכאב, הנביא כהנא, פתח תקווה, בידיים ריקות, השיבה מהפלנטה האחרת

אלקטריק שיפ
-----------

חברת האחות של בלאק שיפ הוקמה בגרמניה בשנת 2018
ושותף בה מיכאל רויטר שמנהל בתי פוסט בשלושה מחוזות בגרמניה ובלונדון. 
הסרט העלילתי הראשון של החברה VICTIM הוקרן בבכורה עולמית בפסטיבל ונציה והיה נציג סלובקיה לאוסקר.

קישורים חיצוניים
----------------

* אתר האינטרנט הרשמי של בלאק שיפ הפקות סרטים

הערות שוליים
------------

1. ↑  סיכום 2016: נשות ואנשי השנה בקולנוע, באתר סריטה, ‏2016-12-30 (באנגלית)
2. ↑  ״שבוע ויום״ של אסף פולונסקי הוא הזוכה הגדול של פסטיבל ירושלים 2016 (רשימת הזוכים המלאה)
3. ↑  פסטיבל חיפה 2018: "תל אביב על האש" הוא הזוכה הגדול (רשימת הזוכים המלאה) - סינמסקופסינמסקופ, באתר סינמסקופ - בלוג הקולנוע של יאיר רוה. ביקורות סרטים, חדשות וטבלת המבקרים, ‏2018-09-30
פלטסט עם חימוש אופייני
**פלטסט** (πελταστής מלשון πέλτη פֶּלְטֶה - מגן מעוגל בצורת חצי סהר) הוא שמו של חייל רגלי בעל חימוש בינוני בצבאות יוון העתיקה. שמם בא להם ממגנם העגול, העשוי מעץ שנקרא פלטה. ראשיתם בימי יוון הארכאית, אך רק בזמן המלחמה הפלופונסית החיל הזה התחיל לפרוח. הגנרל האתונאי המפורסם איפיקרטס (אנ') הצליח לגבור על הפלנקס הספרטנית המפורסמת בעזרת חיל זה.

חימוש ודרכי לחימה
-----------------

הפלטסטים היו חמושים בדרך כלל בחרבות באורך בינוני, כידונים וכלי הטלה אחרים. להגנתם היה להם מגן וקסדה. נגד מבנים מוצקים כמו הפלנקס, הפלטסטים נלחמו במערך מפוזר, כשהם מנסים לאגף אותה. נגד כוחות קלים מהם, יכלו להילחם במערך מוצק יותר. פלטסטים היו חיל גמיש מאוד, מתאים לכל קרקע (שלא כמו הפלנקס שהייתה מתפרקת על קרקע הררית). פלטסטים איישו את חילות המצב במבצרים, שירתו על ספינות קרב והסתערו על ספינות האויב ועוד. השירות בחיל זה דרש אומץ לב ניכר, כי בניגוד להופליט המוגן ב-30 קילו מתכת, הפלטסט חשוף יחסית ודרך לחימתו מסוכנת יותר. מסיבה זו, רב הפלטסטים היו שכירים או אזרחים עניים, שלא יכלו לממן את הפנופליה (כלי הנשק) של ההופליט.

מוצא
----

רוב הפלסטסים היו שכירי חרב ובהתחלה, רובם באו מתראקיה. ידועים הפלטסטים המעולים מבני שבט האגריאנים שתרמו תרומה מכרעת לניצחונו של אלכסנדר הגדול בקרב גאוגמלה ובקרבות נוספים. עם התפרקות הפולייס הקלאסיים.

ראו גם
------

* לוחמה יוונית בעת העתיקה

קישורים חיצוניים
----------------

ויקישיתוף מדיה וקבצים בנושא **פלטסט** בוויקישיתוף
* פלטסט, באתר אנציקלופדיית ההיסטוריה העולמית (באנגלית)
**מטווח אנטנות** הוא מקום בו נערכים מחקרים, ניסויים ומדידות של המאפיינים של אנטנות.

במטווח אנטנות מוצבת לפחות אנטנה אחת, אשר המאפיינים שלה נבדקים. בנוסף, קיימת במטווח לפחות עוד אנטנה אחת שתפקידה לבצע שידור ו/או קליטה מול האנטנה הנבדקת. מקלט שמחובר לאחת או יותר מהאנטנות שבמטווח מאפשר מדידה של עוצמת השידור הנקלטת - ובכך מסייע בקביעת המאפיינים של האנטנה או האנטנות הנבדקות.

סוגי מטווחים
------------

קיימים מספר סוגים של מטווחי אנטנות:

1. מטווח שדה קרוב.
2. מטווח שדה רחוק.

במטווח שדה רחוק, המרחק בין אנטנת השידור לאנטנה הנבדקת צריך להיות לפחות אורך הגל/2D2

כמו כן מחולקים מטווחי האנטנות למטווחים פתוחים או סגורים:

המטווחים הפתוחים ממוקמים בשטח פתוח וללא קורת גג. מקימים אותם לרוב בשטח בקרבתו אין מגורים או תעשייה צפופים, כדי להקטין השפעות חיצוניות. במטווחים אלו קיימות בדרך כלל עדיין הפרעות חיצוניות והחזרות גלים מעצמים שבסביבת המטווח, ובעת קביעת מאפייני האנטנה יש צורך בביטול השפעות אלו.

המטווחים הסגורים הם לרוב מטיפוס תא חסר הד. צידם הפנימי של מטווחים אלה מרופד בחומר בולע קרינה אלקטרומגנטית לניטרול החזרים פנימיים, וכמו כן צידם החיצוני מצופה בשכבה בלתי חדירה לקרינה כדי לנטרל השפעות חיצוניות. כך מתאפשרת מדידה מדויקת של מאפייני האנטנה.

מדידת עקום קרינה
----------------

תורן אנטנות בתחנת בסיס לרשת תקשורת סלולרית.
מדידת אנטנות מבוצעת בעזרת מטווח אנטנות בו מבוצע מיפוי של עקום הקרינה של האנטנה על ידי סיבובה. המדידה מבוצעת בעזרת מקלט או נתח רשתות (Network Analyser).
תיאור מערך המדידה הוא כדלהלן:
אות היוצא ממשדר מנותב לאנטנת שידור כאשר ביניהם מותקן מגבר הספק במידת הצורך. בצד הקולט, מחוברת האנטנה הנבדקת המותקנת על מסובב אנטנה בעל ציר מדידה אחד או יותר.
על ידי פקודה למבקר המסובב בעזרת מחשב או בצורה ידנית, מסתובבת האנטנה הנבדקת ותפוקת האות נדגמת בכל זווית רצויה. התוצאה המתקבלת היא עקום קרינה.
מתוצאות עקום הקרינה ניתן לקבל מספר פרמטרים:

* רוחב אלומה.
* רמת אונות הצד.
* יחס פנים לאחור.

מדידת שבח
---------

שבח האנטנה נמדד בדרך כלל ביחס לאנטנה מכוילת בעלת שבח ידוע.
אנטנה מכוילת היא בדרך כלל אנטנת שופר בעלת מפתח סטנדרטי הנקראת STANDARD GAIN HORN.
קימות חברות רבות המייצרות אנטנות שופר סטנדרטיות ולכולן גרף כיול זהה לאותו גודל אנטנה מקובל כשדיוק השבח של השופר הוא 0.5 ± דציבל.
שלבי המדידה הם אלה:

1. מדידת עוצמת האות של האנטנה המכוילת בתדר רציף או במספר תדרים בודדים.
2. מדידת עוצמת האות של האנטנה הנבדקת.
3. חישוב ההפרש בין הוא המדידות.
4. הוספה או החסרה של התוצאה לשבח הידוע של אנטנת הכיול. התוצאה המתקבלת היא השבח המוחלט.

דיוק בדיקת השבח תלוי במספר גורמים שהעיקרי ביניהם הוא גורם ההחזרות. על מנת לנטרל גורם זה רצוי לבצע מדידה של האנטנה במספר קיטובים וכן במספר מרחקים שונים בין אנטנת השידור לאנטנה הנבדקת.
ככלל, בתדרים גבוהים דיוק מדידת השבח הוא טוב יותר כיון שאנטנות הכיול הן בעלות אלומה צרה כך שיש פחות החזרות.
**דברה איונה ראפין** (באנגלית: **Deborah Iona Raffin**; ‏13 במרץ 1953 - 21 בנובמבר 2012) הייתה שחקנית קולנוע וטלוויזיה יהודיה אמריקאית. הייתה מועמדת לפרס גלובוס הזהב על הופעתה בסרט "סומכת על האהבה".

ביוגרפיה
--------

ראפין נולדה בלוס אנג'לס לשחקנית הקולנוע היהודייה טרודי מארשל ולמסעדן פיליפ גורדן ראפין. התפרסמה לראשונה ב-1976 בסין, בסרט הטלוויזיה "Nightmare in Badham County", שזכה שם להצלחה; בעקבות ההצלחה היא הייתה לשחקנית המערבית הראשונה שיצאה למסע השקה של סרט בסין. בארצות הברית היא התפרסמה לראשונה במותחן האימה "אלוהים אמר לי".

בשנת 1980 שיחקה ראפין לצידה של דיאן ליין בהפקתו של בעלה, המפיק מייקל וינר, "סומכת על האהבה". הופעתה זכתה לתגובות מעורבות, ובעקבותיה הייתה ראפין מועמדת לפרס גלובוס הזהב לשחקנית הטובה ביותר - סרט דרמה, ומנגד גם לפרס ראזי לשחקנית הגרועה ביותר.

ב-1985 הופיעה לצידו צ'ארלס ברונסון בסרט הפשע של מנחם גולן ויורם גלובוס, "משאלת מוות 3", בתפקיד עורכת הדין הפלילית קת'רין דייוויס. התפרסמה בנוסף ב-1991 במותחן האימה הקנדי "שלטון המוח 2: הסדר החדש", ובסוף שנות ה-90 בסדרת הדרמה "הרקיע השביעי", בתור ג'ולי הסטינגס, אחותו של הדמות הראשית, הכומר אריק קאמדן.

ראפין הייתה נשואה במשך למעלה מ-30 שנה למפיק ולמוציא לאור מייקל וינר. הזוג פרסם ביחד ספרים מוקלטים, והם היו הבעלים של חברה מסחרית. בעקבות קשיים כלכליים נאלצו בני הזוג למכור את החברה בשנת 1997. הם הקימו מחדש חברת הפצה אחרת, אולם זו פשטה את הרגל בשל תביעה על סך למעלה משני מיליון דולרים שהוגשה על ידי המוציא לאור אוטו פנזלר. בני הזוג התגרשו ב-2005.

נפטרה מלוקמיה בלוס אנג'לס ב-21 בנובמבר 2012.

קישורים חיצוניים
----------------

ויקישיתוף מדיה וקבצים בנושא **דברה ראפין** בוויקישיתוף

* דברה ראפין, במסד הנתונים הקולנועיים IMDb (באנגלית)
* דברה ראפין, באתר AllMovie (באנגלית)
* דברה ראפין, במסד הנתונים הקולנועיים KinoPoisk (ברוסית)
* דברה ראפין, באתר Discogs (באנגלית)
* נועה הרשקוביץ‏, מתה השחקנית דברה ראפין, באתר וואלה!‏, 23 בנובמבר 2012
* דברה ראפין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012093073005171
* BNE: XX1257873
* BnF: cb14218525x (data)
* ISNI: 0000 0000 9474 0616
* LCCN: n81064605
* NTA: 073181498
* SNAC: w6z9856d
* SUDOC: 154774936
* VIAF: 48084342
* WorldCat: lccn-n81064605

 |
**דברי החרטה של צ'וסר** הם חלקם האחרון של סיפורי קנטרברי, יצירתו של ג'פרי צ'וסר, בן המאה ה-14. הם כתובים כדברי התנצלות, ובהם צ'וסר מביע את תקוותו שיזכה בסליחת הקוראים על הפרקים הגסים והבלתי-ראויים שנכללו בכמה מיצירותיו הקודמות, ומבקש מחילה על חטאיו.

> 
> 
> Wherfore I biseke yow mekely, for the mercy
> 
> 
> Of God, that ye preye for me that crist have
> 
> 
> Mercy on me and foryeve me my giltes;/ and
> 
> 
> Namely of my translacions and enditynges of
> 
> 
> Worldly vanitees, the whiche I revoke in
> 
> 
> My retracciouns:/ as is the book of Troilus
> 
> 
> 
> the book also of Fame; the book of
> 
> 
> The xxv. Ladies; the book of the duchesse
> 
> 
> 
> The book of seint valentynes day of the parlement
> 
> 
> of briddes; the tales of counterbury
> ,
> 
> 
> Thilke that sownen into synne;/ the book of the
> 
> 
> Leoun; and many another book
> .
> 
> 
> 
> 
> 

נסיבות כתיבת הדברים אינן ברורות די צרכן, ועל כן אין לדעת האם אלו הם הצהרות חרטה כנות או שמא המשכה של החזרה בתשובה מסיפורו של הכהן, או אולי פשוט דרך לפרסם את יצירותיו הקודמות. מסתורין אופף אפילו את השאלה האם דברי החרטה נכללו במהדורה המקורית של "סיפורי קנטרברי" או הם מעין וידוי על ערש דווי שנעשה לחלק בלתי נפרד מיצירתו המפורסמת ביותר.

דברי-חרטה, שנקראו גם "שיר התכחשות", היו נפוצים ביצירות אותה תקופה ואמנם אפשר שטבען הגס של כמה מיצירותיו של צ'וסר אכן נזקק לסליחה. הספר של Leoun (אריה) הנזכר בדברים הוא ככל הנראה יצירה נשכחת של צ'וסר. בסיימו את סיפורי קנטרברי בדברי-חרטה אלה, מצליח צ'וסר להביא לכלל סיום את מה שאחרת היה נחשב ליצירה-שלא-נשלמה, וחותם במשפטים הבאים:

> 
> 
> Qui cum Patre et Spiritu Sancto vivit et regnat Deus per omnia secula. Amen. 
> Heere is ended the Book of the Tales of Caunterbury, compiled by Geffrey Chaucer, of whos soule Jhesu Crist have mercy. Amen.
> 
> 
> 
> 
>

לקריאה נוספת
------------

* שמעון זנדבנק (תרגם), **סיפורי קנטרברי**, עם עובד הוצאה לאור, התש"ם-1980

קישורים חיצוניים
----------------

* דברי החרטה של צ'וסר(הקישור אינו פעיל) בתרגום שורה-אחר-שורה באתר אונ' הרווארד
* דברי החרטה עם תרגום מחורז בפנטמטר יאמבי
* ציורי צלייני צ'וסר מהמאה ה-15, מתוך כתב-היד אלסמיר

| סיפורי קנטרברי מאת ג'פרי צ'וסר |
| --- |
| 

|  |
| --- |
| הפרולוג הכללי • סיפורו של האביר • סיפורו של הטוחן • סיפורו של האפסנאי • סיפורו של הטבח • סיפורו של הפרקליט • סיפורה של האשה מבאת' • סיפורו של הנזיר-הקבצן • סיפורו של שליח בית הדין • סיפורו של פרח הכהונה • סיפורו של הסוחר • סיפורו של הפרש • סיפורו של בעל האדמות • סיפורו של הרופא • סיפורו של המחלן • סיפורו של הספן • סיפורה של אם המנזר • השירה על סר טופז • הסיפור על מליבאוס • סיפורו של הנזיר • סיפורו של כומר הנזירה • סיפורה של הנזירה השנייה • סיפורו של משרת הכומר • סיפורו של הקניין • סיפורו של הכהן • דברי החרטה של צ'וסר |

 |
**ג'ורג' סייקס** (באנגלית: **George Robert Hughenden Sykes**, ‏19 באפריל 1897, לונדון - 26 באוגוסט 1929, חיפה) היה מנהל מחלקת תנועת הרכבות בארץ ישראל בתקופת המנדט הבריטי. ראשון נרצחי מאורעות תרפ"ט בחיפה.

קורות חייו
----------

קברו המשוקם של ג'ורג' סייקס בבית הקברות האנגליקני בחיפה
### ראשית דרכו

סייקס נולד ב-19 באפריל 1897 בלונדון לג'ורג' הנרי סייקס, מהנדס טלגרף בהשכלתו ולפרנסס ריצ'ס (Frances Riches). את השכלתו רכש בדאלוויץ' קולג' (Dulwich College) שבעיר. באוגוסט 1914, זמן קצר לאחר פרוץ מלחמת העולם הראשונה, התגייס לחיל ההנדסה המלכותי. ברוב שנות המלחמה שירת בצרפת כשליח רכוב והגיע לדרגת רב"ט. סייקס נשאר בצבא עד 1919 ולאחר מכן הצטרף לחברת הרכבות המזרחית הגדולה (Great Eastern Railway Company) סטרטפורד, שם השתלם בתחום הנדסת מכונות ורכבות ובשנת 1926 הוצב בחיפה כמפקח על תנועת הרכבות מטעם חברת הרכבות הבריטית (Palestine Railways).

### מותו

ב-25 באוגוסט 1929, בסביבות השעה 18:40, בעת שנסע דרך רחוב הבורג' (כיום רחובות שיבת ציון ומעלה השחרור) יחד עם אשתו לכיוון ביתו בפאתיה המערביים של שכונת הדר הכרמל בעיר, נתקל במתפרעים ערבים אשר החלו לעלות לעבר הדר הכרמל וחשבוהו ליהודי. המתפרעים סקלו את מכוניתו ופצעוהו בראשו. לפני שהתמוטט הצליח סייקס לבלום את רכבו ולעצור. ההמון הערבי התפזר ואל רכבו נכנס איש ההגנה אשר פינה את בני הזוג סייקס לרחבת הטכניקום. סייקס נלקח לבית חולים הדסה בעיר עם שבר בבסיס הגולגולת ולמחרת, בשעה 13:15, נפטר מפצעיו. סייקס נטמן בשעות הערב של ה-26 באוגוסט בבית העלמין האנגליקני ברחוב יפו בחיפה.

בעקבות רציחתו חומשו כל השוטרים הבריטים בארץ ישראל.

### חיים פרטיים

סייקס הניח אחריו את אשתו דוריס קלארק (Doris Clarke), איתה התחתן ב-21 בנובמבר 1928 ואת שתי אחיותיו, מארי אגנס (Marie Agnes) ודורותי הילדה (Dorothy Hilda). אשתו חזרה לאנגליה ונפטרה בסארי בשנת 1965. לבני הזוג לא היו ילדים.

הנצחתו
------

במהלך השנים הרסו גנבי מתכות את מצבת קברו של סייקס בבית הקברות האנגליקני בחיפה, עד למצב בו כמעט ובלתי אפשרי היה לזהותו. בין השנים 2010–2011, ביוזמתו של חבר העמותה לתולדות חיפה, מיכאל גוטשלק, ובסיוע עמותת חברי המשטרה המנדטורית (Palestine Police Old Comrades Association and Friends), שוקמה המצבה, וב-22 בפברואר 2011 נערך טקס גילויה מחדש.

ראו גם
------

* מאורעות תרפ"ט

קישורים חיצוניים
----------------

* תיאור על חייו (באנגלית)(הקישור אינו פעיל) מתוך פורום לחקר מלחמת העולם הראשונה
* כתבה אודות טקס גילוי המצבה של ג'ורג' סייקס

הערות שוליים
------------

1. 1 2 3  *HaRakevet - A Quarterly Journal on the Railways of the Middle East*. Issue 91, December 2010. pp. 16-17. ‏קישור ישיר לביטאון.
2. 1 2 3  *HaRakevet - A Quarterly Journal on the Railways of the Middle East*. Issue 90, September 2010, pp.11-12. ‏קישור ישיר לביטאון.
3. 1 2  כתבה אודות גילוי המצבה של ג'ורג' סייקס.
4. ↑  מרדכי נאור, יוסי בן-ארצי, **חיפה בהתפתחותה 1918 - 1948**, הוצאת יד יצחק בן-צבי, 1989, עמ' 179.
5. ↑  במאורעות ולאחריהן, דבר, 14 באוגוסט 1930.
6. ↑  המאורעות בחיפה, דבר, 3 בספטמבר 1929.
7. ↑  מתוך כתבה בעיתון הניו יורק טיימס, 28 באוגוסט 1929.
8. ↑  ‏Joshua Freedman, *Haifa man crusades for British hero's grave*, The Jerusalem Post, 22 July 2010.
ג'רי קאנטרל בהופעה בינואר 2007
**ג'רי קאנטרל** (אנגלית: **Jerry Fulton Cantrell Jr.**‎; נולד ב-18 במרץ 1966 בטקומה, וושינגטון) הוא זמר וגיטריסט אמריקאי.

קאנטרל הוא הגיטריסט וכותב רוב השירים של להקת הגראנג' אליס אין צ'יינס. הלהיט "Rooster" של אליס אין צ'יינס נכתב על אביו של ג'רי קאנטרל, ששירת במלחמת וייטנאם בדיוויזיה המוטסת ה-101 שענדה תג של נשרים קירחים על כתפם. בווייטנאם לא היו נשרים קירחים, לכן הווייטנאמים כינו אותם בשם "Rooster" (תרנגול) והוא גם מופיע בווידאו-קליפ של השיר.

קריירה
------

קאנטרל פתח בקריירת סולו ב-1998, לאחר שאליס אין צ'יינס הפסיקה להקליט בגלל בעיות הסמים של הסולן ליין סטאלי. התקליט הראשון היה Boggy Depot ("מחסן בוצי"), כשאת ג'רי קאנטרל מלווים חבריו לאליס אין צ'יינס מייק אינז ושון קיני, וגם לס קלייפול מלהקת המטאל פרימוס ורקס בראון מלהקת המטאל פנטרה.

התקליט השני היה Degradation Trip מ-2002, שניגנו בו מייק בורדין, המתופף לשעבר של פיית' נו מור, רוברט טרוחיו, הבסיסט החדש דאז של מטאליקה, וגם כריס דגארמו מלהקת הפרוג מטאל מסיאטל קווינסריק. התקליט יצא חודשים מספר לאחר מותו של ליין סטאלי ממנת-יתר ואף הוקדש לו. התקליט יצא מאוחר יותר באותה שנה בפורמט כפול עם 11 שירים חדשים, מפני שקאנטרל הקליט מספר שירים חדשים שעסקו בצערו על מותו של סטאלי וויתר על שירים שתכנן לכלול באלבום המקורי.

ג'רי קאנטרל עבד ב-2005 על אלבום חדש עם כריס ווייס וסטפן פרקינס מלהקת הרוק ג'יינ'ס אדיקשן. האלבום תוכנן לצאת ב-2006 אך איחודה של אליס אין צ'יינס מנע את יציאתו.

ב-2005 התאחד קאנטרל עם שון קיני ומייק אינז במסגרת הופעת התרמה לנפגעי אסון הצונאמי. ב-2006 התאחדה אליס אין צ'יינס שוב לשם קיום סיבוב הופעות. הלהקה הקליטה ב-2007 את אלבומה הרביעי.

דיסקוגרפיה
----------

### אלבומי סולו

* 1998 *Boggy Depot*
* 2002 *Degradation Trip*
* 2002 *Degradation Trip Vol 1 & 2*
* 2021 *Brighten*

לדיסקוגרפיה של אליס אין צ'יינס ראו אליס אין צ'יינס

קישורים חיצוניים
----------------

ויקישיתוף מדיה וקבצים בנושא **ג'רי קאנטרל** בוויקישיתוף
* 

* אתר האינטרנט הרשמי של ג'רי קאנטרל
* ג'רי קאנטרל, ברשת החברתית פייסבוק

* ג'רי קאנטרל, ברשת החברתית טוויטר

* ג'רי קאנטרל, ברשת החברתית אינסטגרם

* ג'רי קאנטרל, סרטונים בערוץ היוטיוב

* ג'רי קאנטרל, במסד הנתונים הקולנועיים IMDb (באנגלית)

* ג'רי קאנטרל, באתר אייטונס (באנגלית)

* ג'רי קאנטרל, באתר ספוטיפיי

* ג'רי קאנטרל, באתר Last.fm (באנגלית)

* ג'רי קאנטרל, באתר AllMusic (באנגלית)

* ג'רי קאנטרל, באתר MusicBrainz (באנגלית)

* ג'רי קאנטרל, אמן באתר Encyclopedia Metallum (באנגלית)

* ג'רי קאנטרל, להקה באתר Encyclopedia Metallum (באנגלית)

* ג'רי קאנטרל, באתר דיזר

* ג'רי קאנטרל, באתר Yandex.Music (ברוסית)

* ג'רי קאנטרל, באתר Discogs (באנגלית)

* ג'רי קאנטרל, באתר Songkick (באנגלית)

* ג'רי קאנטרל, באתר SecondHandSongs

* ג'רי קאנטרל, באתר בילבורד (באנגלית)

* ג'רי קאנטרל, באתר טיידל (באנגלית)
* אתר למנויים בלבד בן שלו, ג'רי קנטרל: "אני לא יודע למה קשה לי כל כך עם הראיון הזה", באתר הארץ, 26 ביוני 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420506205171
* BNE: XX876044
* BnF: cb14009432m (data)
* GND: 135085918
* ISNI: 0000 0001 1476 160X
* LCCN: no96035975
* MusicBrainz: 960eb93f-e73c-4df8-864d-08a06c2dcc11
* NKC: js20040126015
* NTA: 186874901
* SUDOC: 158431472
* VIAF: 84231495
* WorldCat: lccn-no96035975

 |
**חומר מונע התגיישות** (**anticaking agent**) הוא תוסף מזון המשמש בתעשיית המזון כחומר המוסף למוצרי מזון ומונע התגיישות (היווצרות גושים) תוך שמירה על מרקם אחיד של המזון, ובכך משמר את הערכים האסתטיים של המוצר, ומקל על אריזתו והובלתו של המוצר.

מוצרים בהם נעשה שימוש בחומרי התגיישות
-------------------------------------

חומרים מונעי התגיישות מוספים בעיקר למוצרים אבקתיים כגון אבקת מרק, אבקת חלב, תערובות מוכנות (כגון אבקות להכנת מאפים ביתיים), סוכר וממתיקים אחרים, וקמח. 

חומרים אלה מסיסים במים או באלכוהול ומונעים התגיישות בכך שהם סופחים לחות או שמן החודרים אל המוצר (לדוגמה, סידן צורני). סוג אחר של חומרים מונעי התגיישות יוצר שכבת הגנה הדוחה מים סביב רכיבי המוצר.

חומרים מונעי התגיישות משמשים גם בתעשיית הקוסמטיקה, בחומרי ניקוי ואף במלחי דרכים.

בתעשיית המזון נהוג לסמן תוספי מזון אלה באמצעות מספרי E בתחום שבין 500 - 599.

רשימת חומרי התגיישות
--------------------

חומרים מונעי התגיישות נפוצים:

* E341 חד סידן זרחתי, דו סידן זרחתי, תלת סידן זרחתי
* E500 קרבונטים של נתרן
* E535 נתרן פרוציאניד - נפוץ במוצרי מלח שולחני, חלב מיובש, קמח, סוכר ומוצרי אבקות לאפיה
* E536 אשלגן פרוציאניד - נפוץ במוצרי במלח שולחני
* E538 סידן פרוציאניד
* E542 סידן זרחתי
* E550 נתרן צורני
* E551 צורן דו-חמצני
* E552 סידן צורני
* E553a מגנזיום צורני
* E553b טלק
* E554 נתרן אלומיניום צורני
* E555 אשלגן אלומיניום צורני
* E556 סידן אלומיניום צורני
* E558 בנטוניט
* E559 אלומיניום צורני
* E570 חומצה סטארית

ראו גם
------

* הסתיידות

קישורים חיצוניים
----------------

* תוספי מזון המותרים בשימוש באיחוד האירופי
* אתר ממשלת בריטניה - תוספי מזון המותרים בשימוש
**אבהי** (אנגלית: **Avahi**) הוא כלי המהווה יישום של Zeroconf, שירות של פרוטוקול איתור. הכלי מבוסס קוד פתוח, נכתב בשפת C ופותח על ידי לנארט פוטרינג (Lennart Poettering), טרנט לויד (Trent Lloyd), סיורד סימונס (Sjoerd Simons).

Avahi מאתר שירותים ומארחים הפועלים ברשת המקומית, מתרגם וממפה את אותם בעזרת שירות הרישום mDNS / DNS-SD.

היסטוריה
--------

הגרסה הראשונה של Avahi שוחררה בשנת 2004 כתוצאה ממיזוג של mDNS עם כלי שנקרא FlexMDNS, הכלי פותח על ידי לנארט פוטרינג (Lennart Poettering) וטרנט לויד (Trent Lloyd) והיה לפרויקט משותף.

הכלי פותח במטרה להוות תחליף לשירות ה-Zeroconf של חברת אפל, Bonjour, שדגלה באידאולוגית קוד סגור ושיווקה את רישיון התוכנה כקנייני.

בעקבות התבססות Avahi במערכות הפעלה מבית לינוקס, החל משנת 2006, החלה חברת אפל להפיץ את Bonjour כתוכנה חינמית ללקוחות פרטיים.

Avahi הוא מיזם קבוע בסביבות שולחן עבודה GNOME ו-KDE.

ראו גם
------

* אובונטו
* יוניקס
* Bonjour
* DNS

קישורים חיצוניים
----------------

ויקישיתוף מדיה וקבצים בנושא **Avahi** בוויקישיתוף
* 

* אתר האינטרנט הרשמי של Avahi
* מידע אודות Avahi ואופן השימוש בו (באנגלית)
**מבצע התחלה** היה מבצע צבאי שביצע חיל הים בליל 26 בדצמבר 1948 במסגרת מבצע חורב שנערך בשלביה האחרונים של מלחמת העצמאות. מטרת המבצע הייתה לחבל באספקה של ציוד צבאי וחימוש שהזרימו המצרים לשטח החזית בצפון הנגב. האספקה הוזרמה לחזית על גבי רכבות צבאיות שנעו על מסילת החוף לכיוון עזה. המבצע היה הראשון בו נטלה חלק יחידת הנחיתה הימית ומכאן שמו "מבצע התחלה".

רקע
---

במסגרת מבצע חורב שהתחיל ב-22 בדצמבר 1948 התנהל מאמץ רב לשבור את כוחו של הצבא המצרי, אחת ממטרות המבצע היה לשבש את האספקה המצרית לשדות הקרב ובכך להכניע אותם, במסגרת זה עלה הרעיון לפוצץ את המשלוחים בשטח מצרים באמצעות מטעני חבלה שיוצמדו אל מסילות הרכבת ובכך לעכב את המשלוחים וכן לגרום נזק למסילת החוף המצרית דבר שיעכב אספקה נוספת, המבצע הזה הוטל על יחידת חבלה מיוחדת שהייתה כפופה לחיל הים והיא זו שביצעה אותו.

ביצוע הפעולה
------------

לצורך ביצוע הפעולה נבחרה נקודה שבין רפיח לאל עריש, בלילה שבין 26 ו-27 בדצמבר יצאו מנמל תל אביב שתי ספינות משמר - **סער** (מ-23) ו**פלמ"ח** (מ-19) - לכיוון רצועת החוף של מצרים, בחצות הלילה הגיעו שתי הספינות קרוב לחוף והורידו בסירות גומי מספר צוותי חבלה מיחידת החבלה הימית ויחידת הנחיתה ואלו הניחו חומר נפץ מתחת למסילה ומיד לאחר מכן נסוגו אל הים מבלי שנתגלו, חומר הנפץ שהוטמן כוון לשעה 6:00 בבוקר בהנחה שרכבת תעבור על המסילה לפני כן תעלה על המטען ותפוצץ אותו ובכך תגרום נזק כבד למסילה אולם לבסוף לא עברה במקום רכבת והמטען התפוצץ בשעה היעודה וגרם לנזק קטן ובלתי משמעותי. 

### תוצאות המבצע

הנזק שנגרם למסילת הרכבת לא היה משמעותי וצבא מצרים תיקן את המסילה והמשיך להשתמש בה לשם החשת אספקה ותגבורת של חיילים עד שהוחלט במטה חיל הים לצאת למבצע נוסף על מנת לשתק סופית את תנועת הרכבות הצבאיות, המבצע נערך כמה ימים לאחר מכן בליל 2 בינואר 1949, כוחות חיל הים חזרו לאותה נקודה וניסו לבצע שוב את אותה פעולה במה שנקרא לאחר מכן מבצע עוז.

ראו גם
------

* מבצעי חיל הים במלחמת העצמאות

לקריאה נוספת
------------

* אליעזר טל: **מבצעי חיל הים במלחמת הקוממיות**, הוצאת מערכות, 1964
* ענת קדרון, **חיל הים הישראלי - שנת ההקמה**: הקמת וגיבוש חיל הים במהלך מלחמת העצמאות. עבודת גמר, אוניברסיטת חיפה, 2000

| **מבצעי צה"ל במלחמת העצמאות** |
| --- |
| 

|  |
| --- |
| שמואל • השמד • חסידה • נחשון • הראל • יבוסי • חמץ • יפתח • מטאטא • מכבי • כיתור • יובל • ברק • גדעון • בן עמי • מדינה • קלשון • בלק • נמל • בן נון א' • בן נון ב' • ארז • פלשת • יצחק • יורם • אנ-פאר • ברוש • דקל • דני • בתק • קדם • מוות לפולש • שוטר • גי"ס • אבק • ולווטה • יואב • אגרוף • ההר • יקב • יעל • חירם • שמונה • לוט • התחלה • אסף • חורב • חיסול • עוז • ייצוב • עובדה |

 |

קישורים חיצוניים
----------------

* **מבצע התחלה** באתר גדולי האומה
**ג'ורג' וילסון מלון** (באנגלית: **George Wilson Malone**‏; 7 באוגוסט 1890 – 19 במאי 1961) היה מהנדס אזרחי ופוליטיקאי אמריקאי, חבר המפלגה הרפובליקנית, שייצג את מדינת נבדה בסנאט של ארצות הברית.

ביוגרפיה
--------

מלון נולד בפרדוניה (Fredonia) שבדרום-מזרח קנזס. בצעירותו עבר לרינו שבנבדה ועבד שם כמהנדס אזרחי והידראולי בעת שלמד באוניברסיטת נבדה ברינו (אנ'). בשנת 1917 השלים מלון את לימודיו הגבוהים, ומיד לאחר מכן התגייס אל הכוחות המזוינים של ארצות הברית משנכנסה ארצו למלחמת העולם הראשונה. תחילה שירת בחיל תותחנים, אך בסופו של דבר הפך לקצין מודיעין גדודי והוצב בצרפת ובממלכה המאוחדת עד 1919. בתום המלחמה שב לעיסוקיו בהנדסה אזרחית. בשנים 1927–1935 היה מהנדס המדינה של נבדה.

בשנת 1934 הצטרף מלון לפוליטיקה של ארצות הברית כשערך את ניסיונו הראשון להיבחר אל הסנאט של ארצות הברית מטעם נבדה. ניסיון זה עלה בתוהו כאשר גרף 33% בלבד מקולות הבוחרים, והובס בידי קי פיטמן (אנ'), הסנאטור הדמוקרטי המכהן והנשיא הזמני של הסנאט של ארצות הברית. במהלך מלחמת העולם השנייה עבד מלון בסנאט כיועץ הנדסי לחומרי מלחמה. בבחירות 1944 התמודד פעם נוספת לסנאט מול פט מקארן (אנ'), וגם בפעם זו הפסיד, אך שיפר את תוצאתו מהתמודדותו הקודמת – וגרף 41% מהקולות.

בבחירות 1946 התגשמה משאלת לבו של מלון, ועלה בידו להיבחר לסנאט. הוא ניצח את ברקלי באנקר (אנ'), מועמד המפלגה הדמוקרטית ולשעבר סנאטור בעצמו, כשזקף לזכותו כ-55% מקולות הבוחרים. הוא נבחר מחדש לתקופת כהונה שנייה ב-1952. כעבור תריסר שנות כהונה הפסיד ב-1958 את כהונתו השלישית להווארד קנון (אנ'), וכהונתו נחתמה בראשית ינואר 1959.

מלון המשיך להתגורר בוושינגטון הבירה עד מותו, ועבד כיועץ הנדסי. בבחירות 1960 ערך את מסע הבחירות האחרון שלו, הפעם למושב בבית הנבחרים של ארצות הברית מנבדה, אך הפסיד. מלון נטמן בבית הקברות הלאומי ארלינגטון.

קישורים חיצוניים
----------------

ויקישיתוף מדיה וקבצים בנושא **ג'ורג' מלון** בוויקישיתוף
* ג'ורג' מלון באתר המדריך הביוגרפי של הקונגרס של ארצות הברית (באנגלית)
* ג'ורג' מלון, באתר "Find a Grave" (באנגלית)

הערות שוליים
------------

1. ↑  ג'ורג' מלון באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3157 8359
* LCCN: n95015971
* SNAC: w6vm4xqw
* SUDOC: 082013497
* US Congress: M000086
* VIAF: 55855260
* WorldCat: lccn-n95015971

 |
**Australian Encyclopaedia** (בעברית: **האנציקלופדיה האוסטרלית**) היא אנציקלופדיה, שמתמקדת באוסטרליה בכל ההיבטים, בעיקר בהיבטי ההיסטוריה, הביוגרפיות, הגאולוגיה, החי והצומח. האינצקלופדיה פורסמה לראשונה על ידי אנגוס ורוברטסון (אנ') בשני כרכים, כל אחד מהם ב-1925 וב-1926. המהדורה האחרונה של האנציקלופדיה, השישית, יצאה בשמונה כרכים שיצאו לאור ב-1996.

היסטוריה
--------

כתיבת האנציקלופדיה התחילה ב-1912, ככתיבת תיעוד היסטורי וביוגרפי בניהולו של הספרן העירוני מסידני, צ'ארלס ה. ברטי. כאשר פרצה מלחמת העולם הראשונה ב-1914, הוא עצר זמנית את התקדמותה כתיבת האנציקלופדיה.

ב-1917, התחדשה העבודה והוחלט שהספר צריך לכלול גם נושאים מדעיים. הרברט ג'יי. קרטר, לימים נשיא אגודת לינין של ניו סאות' ויילס (אנ'), גייס מדענים אוסטרלים נוספים לעזור לכתוב את האנציקלופדיה. תרומותיהם היו, במקרים רבים, הסיכומים הראשונים של הידע המדעי שפורסמו בעבודות עיון כללית באוסטרליה. ב-1920, שוחרר קפטן ארתור חוזה (אנ') מהצי המלכותי האוסטרלי, ונהיה העורך הכללי של אנצקלופדיה. הוא מצא כי מאחר שחלף זמן משמעותי מאז תחילת הפרויקט, ומקורות מידע חדשים יותר היו זמינים, היה צריך לכתוב מחדש חלק ניכר מהמידע ההיסטורי והביוגרפי.

הסופר והעיתונאי האוסטרלי, אלכסנדר יו צ'ישולם (אנ') היה העורך הראשי של המהדורה השנייה של האנצקלופדיה, שפורסמה ב-1958. הוא ספג בביקורת חיובית על ידי עיתונים שונים ברחבי המדינה.

המהדורה השלישית נערכה על ידי ברוס פראט.

המשורר האוסטרלי, ריצ'רד אפלטון (אנ'), נהיה העורך ראשי של האנצקלופדיה ב-1977, והוא פיקח על כתית המהדורות הרביעית והחמישית.

מהדורות
-------

* מהדורה ראשונה, 1925–1926, שני כרכים
* מהדורה שנייה, 1958, עשרה כרכים (מספר הדפסות מחודשות)
* מהדורה שלישית, 1977, שישה כרכים
* מהדורה רביעית, 1983, שנים עשר כרכים
* מהדורה חמישית, 1988, תשעה כרכים
* מהדורה שישית, 1996, שמונה כרכים

המהדורות הראשונה והשנייה פורסמו על ידי אנגוס ורוברטסון (אנ'). המהדורות השלישית והרביעית פורסמו על ידי אגודת גרולייר האוסטרלית. המהדורות החמישית והשישית פורסמו על ידי Australian Geographic (אנ').

קישורים חיצוניים
----------------

* Hagen, Nadine (ביולי 2007). "A Mind-Map of a Nation: The *Australian Encyclopaedia*" (PDF). *Allgemeinwissen und Gesellschaft*. www.enzyklopaedie.ch: 247–256. נבדק ב-2008-08-24. `{{cite journal}}`:  (עזרה)

הערות שוליים
------------

1. 1 2 3  Beale, Edgar (בספטמבר 1979). "The Australian Encyclopaedia: A Brief History". *Illawarra Historical Society Bulletin*: 50. `{{cite journal}}`:  (עזרה)
2. ↑  McGregor, Russell (Winter 2017). "Encyclopaedia for a Nation" (PDF). *SL Magazine*. **10** (2): 16–19.
**הסכם אי-תוקפנות סובייטי-פולני** הוא הסכם אי-תוקפנות, אשר נחתם בין ברית המועצות לפולין ב-1932. ההסכם הופר על ידי ברית המועצות ב-17 בספטמבר 1939, כאשר פלשה לפולין סמוך לאחר פלישת גרמניה הנאצית לפולין בתחילת מלחמת העולם השנייה, כחלק מהסכם ריבנטרופ–מולוטוב.

רקע
---

אחרי המלחמה הפולנית-סובייטית ב-1921 שהסתיימה בניצחון פולני, ממשלת פולין אימצה מדיניות של "ריחוק שווה" הן מגרמניה והן מברית המועצות. בקרב הפוליטיקאים הפולנים שרר קונצנזוס לפיו על פולין להסתמך בעיקר על הברית ארוכת הימים עם צרפת ולהימנע מלצדד באחת משכנותיה.

בינואר 1926, כחלק מנרמול היחסים בין המדינות, החלו דיונים על הסכם אי-תוקפנות שנועד לחזק את הישגיה של פולין בהסכם ריגה, ותוכנן שיאוזן על ידי הסכם דומה שייחתם מול גרמניה. עם זאת, השיחות מול גרמניה לא התחילו, וביוני 1927 בריטניה הכריזה על ניתוק היחסים עם ברית המועצות, ונרצח בוורשה פיוטר ווייקוב, דיפלומט סובייטי. במקום זאת, פולין פנתה לחתום על הסכם קלוג-בריאן, שהיווה אמנה שאסרה על שימוש בתוקפנות ובאלימות כלפי מדינות אחרות. בהמשך הצטרפה אליו גם ברית המועצות.

המשא ומתן בין הצדדים חודש ב-1931 וההסכם נחתם במוסקבה ב-25 ביולי 1932, בתכנון שיהיה בתוקף למשך שלוש שנים. שתי המדינות אשררו את ההסכם ב-23 בדצמבר 1932, אז נכנס לתוקף. ב-9 בינואר 1933 נרשם גם בחבר הלאומים.

ב-5 במאי 1934 הוארך תוקף ההסכם עד ל-31 בדצמבר 1945 ללא שינויים.

תנאים
-----

שני הצדדים הסכימו לוותר על השימוש באלימות ביניהם ולפתור את כל המחלוקות בדרכים דיפלומטיות. בנוסף, הוחלט להימנע מבריתות שכוונו לפגוע באחד מהצדדים.

אחרית דבר
---------

ב-23 בספטמבר 1938 ממשלת ברית המועצות שלחה מסר לממשלת פולין ובו נאמר כי במידה והאחרונה תשתתף בכיבוש צ'כוסלובקיה, ההסכם ייחשב לריק מתוכן. עם זאת ב-31 באוקטובר היא חזרה בה והצהירה שההסכם עדיין בתוקף, זאת למרות שפולין אכן כבשה את חבל זאולז'ה. שתי המדינות אף אשררו מחדש את תוכן ההסכם ב-26 בנובמבר 1938.

ההסכם הופר על ידי ברית המועצות ב-17 בספטמבר 1939 כשזו פלשה לפולין ממזרח, כחלק מההסכמות עם גרמניה הנאצית.

### ניתוח

בזמן אמת נחשב ההסכם להצלחה ניכרת במדיניות החוץ הפולנית, אולם היא נחלשה עם התערערות הברית עם צרפת, ההפרות הגוברות של הסכם ורסאי והכניסה למלחמת סחר מול גרמניה.

בעקבות החתימה על ההסכם נחתם בינואר 1934 הסכם אי תוקפנות גם מול גרמניה.

הערות שוליים
------------

1. ↑  Poland and Union of Soviet Socialist Republics - Pact of Non-Aggression, with two Protocols of Signature. Signed at Moscow, July 25, 1932 [1933 LNTSer 7; 136 LNTS 41], www.worldlii.org
2. 1 2  Польша, www.pereplet.ru
**צ'וקווביקה גרידי ג'וניור אדאמו** (בגרמנית: **Chukwubuike Griddy Junior Adamu**; נולד ב-6 ביוני 2001 בקנו שבניגריה) הוא כדורגלן אוסטרי יליד ניגריה המשחק בעמדת החלוץ בקבוצת פרייבורג ובנבחרת אוסטריה.

קריירת מועדונים
---------------

אדאמו החל את הקריירה שלו במחלקת הנוער של GSV ואקר, ובחודש ינואר 2014 הגיע למחלקת הנוער של גראצר א.ק.. בשנת 2015 הצטרף למחלקת הנוער של רד בול זלצבורג.

החל משנת 2017 החל אדאמו לשחק בליפרינג, קבוצת הבת של רד בול זלצבורג. הוא ערך 49 הופעות ליגה בקבוצה, בהן הבקיע 26 שערים.

ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי לעונת 2019/2020.

ב-15 בפברואר 2021 הושאל אדאמו למשך חצי עונה לסנט גאלן מליגת העל השווייצרית. ב-27 בפברואר ערך את הופעת הבכורה שלו במועדון, בניצחון 3-1 על פ.צ. בזל במסגרת המחזור ה-22 לעונת 2020/2021. ב-7 במרץ הבקיע את שער הבכורה שלו במועדון, בהפסד 4-2 ללוצרן במסגרת המחזור ה-24. במשך תקופת ההשאלה הוא ערך 14 הופעות ליגה במועדון, בהן הבקיע שישה שערים.

בעונת 2021/2022 החל אדאמו לשחק בקבוצה הבוגרת של רד בול זלצבורג באופן קבוע. ב-23 ביולי 2021 ערך את הופעת הבכורה שלו בבונדסליגה האוסטרית, בניצחון 3-1 על שטורם גראץ במסגרת המחזור הראשון. ב-14 באוגוסט הבקיע את שער הבכורה שלו במועדון, בניצחון 1-0 על אדמירה ואקר מדלינג במסגרת המחזור הרביעי בליגה. ב-14 בספטמבר ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

ב-22 ביוני 2023 חתם בפרייבורג מהבונדסליגה.

קריירה בינלאומית
----------------

ב-12 בנובמבר 2021 ערך אדאמו את הופעת הבכורה שלו בנבחרת אוסטריה, בניצחון 4-2 על נבחרת ישראל במסגרת מוקדמות מונדיאל 2022.

תארים
-----

רד בול זלצבורג
* אליפות אוסטריה: 2021/2022
* גביע אוסטרי: 2021/2022

קישורים חיצוניים
----------------

ויקישיתוף מדיה וקבצים בנושא **צ'וקווביקה אדאמו** בוויקישיתוף
* צ'וקווביקה אדאמו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Die Espen bleiben sich auch bei ihrem letzten Neuzugang treu באתר Tagblatt, ‏ 15 בפברואר 2021 (בגרמנית)
צלחת מרק צ'ורבה
**צ'וֹרְבָּה** (ברומנית: **Ciorbă**, בטורקית: **Çorba**), מילה שפירושה מרק חמוץ, ובעברית היא מתייחסת בדרך-כלל למרק רומני המכיל ירקות, עלי לאושטיאן, (צמח תבלין ממשפחת הסלרי) ובשר. המילה קיימת גם בערבית בצורה "שורבה" (شوربة) וגם בשפות אחרות המדוברות בבלקן ובסביבותיו, אולם מקורה אינו ברור.

בעוד סוּפָּה (Supa) ברומנית ובלאדינו הוא כל מרק, צ'ורבה הוא כל מרק חמוץ, החמיצות מהווה את טעמו האופייני של מרק צ'ורבה, ומושגת על ידי הוספת לֶאוּשְטִיאָן, לימון, מי גבינה חמוצים, או חומרי טעם חמוצים אחרים כמו מי כבישת כרוב חמוץ. ברומניה שרר בעבר מחסור בפירות הדר ולימונים, וחמיצות הצ'ורבה הושגה על ידי הוספת מחמצת (bors) - העשויה מסובין ודגנים שונים השרויים במים בתוך סיר חרס עמוק ואטום - תהליך המזכיר במעט הכנת שאור ללחם.

ישנם סוגים רבים של צ'ורבה, בנוסף למרק הכרוב והבשר, ה"שקמבה צ'ורבה" הוא מרק חמצמץ מקיבת בקר, "צ'ורבה דה פרישוארה" הוא מרק עם כדורי בשר מתובלים, "צ'ורבה דה פסואלה" הוא מרק שעועית, "צ'ורבה דה פשטה" הוא מרק דגים ובנוסף, קיימת גם גרסה צמחונית של המרק - "צ'ורבה דה לגומה".

בתרבות
------

פתגם בלאדינו (שפתם של יהודי אסיה הקטנה והבלקן) אומר: "מי שנִכוֶה מצ'ורבה נושף ומקרר גם את היוגורט" (מקביל לפתגם: מי שנכווה ברותחין נזהר בצוננין).

במערכון "המוסך" של הגשש החיוור, מסופרת בדיחה על "שר האוצר נכנס למסעדה רומנית אוכל צ'ורבה".

סוגים
-----

* צ'ורבה בוסני ולחם סומוןצ'ורבה בוסני ולחם סומון
* צ'ורבה בולגרי צ'ורבה בולגרי
* צ'ורבה מקירגיזסטןצ'ורבה מקירגיזסטן
* מרק סרבימרק סרבי
* מרק אלג'יראימרק אלג'יראי
* מרק ממונטנגרומרק ממונטנגרו

לקריאה נוספת
------------

* Radu Anton Roman: Bucate vinuri si obiceiuri romanesti, editura Paideia 2009

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צ'ורבה** |
| ויקישיתוף תמונות ומדיה בוויקישיתוף: **צ'ורבה** |
***Mycobacterium tuberculosis*** הוא חיידק שגורם לרוב המקרים של מחלת השחפת בבני אדם. הוא תואר לראשונה ב-24 במרץ 1882, על ידי רוברט קוך, שקיבל ב-1905 את פרס נובל לפיזיולוגיה ורפואה בעקבות הגילוי; החיידק ידוע גם בשם Koch's bacillus (הבצילוס של קוך). מיפוי רצף הבסיסים בגנום של החיידק הושלם ב-1998.

פיזיולוגיה
----------

*M.tuberculosis* הוא חיידק אווירני אובליגטורי (מיקובקטריום גראם-חיובי). בעוד שחיידקי *Mycobacteria* לא נראים כמתאימים לקטגוריה של גראם-חיוביים מנקודת מבט ניסויית (כלומר, הם לא שומרים על הצבע הסגול בצביעת גראם), הם מסווגים כחיידקים גראם-חיוביים יציבי-חומצה (תכונה המתייחסת ליכולתם של מספר סוגי חיידקים לא לעבור תהליך של איבוד צבע על ידי חומצה במהלך תהליכי צביעה) בגלל חוסר קרום התא החיצוני. החיידק מתחלק כל 15 עד 20 שעות – קצב איטי מאוד ביחס לחיידקים אחרים, שזמן החלוקה שלהם נמדד בדרך כלל בדקות (לדוגמה, החיידק E.coli מסוגל להתחלק בתנאים מיטביים כל 20 דקות). החיידק הוא בצילוס קטן, דמוי מתג, שיכול לעמוד בפני חיטוי חלש, יכול לשרוד בתנאי יובש במשך מספר שבועות ומסוגל לגדול רק בתוך אורגניזם מארח.

זיהוי
-----

*M.tuberculosis* מזוהה במיקרוסקופ באמצעות מאפייני הצביעה שלו: הוא שומר על מספר צבעים לאחר שהוא נשטף בתמיסה חומצית, ולפיכך, הוא מסווג בתור "בצילוס יציב-חומצה" (AFB). בשיטת הצביעה הנפוצה ביותר, צביעת ציל-נילסן, AFB צבועים באדום בהיר, שבולט מאוד על פני הרקע הכחול. בצילוסים יציבי-חומצה יכולים להיראות גם במיקרוסקופ פלואורסצנטי, ובצביעת אוראמין-רודאמין. הסיבה לתכונת יציבות החומצה היא דופן התא השעוונית העבה של החיידק. תכונת השעווניות של דופן התא היא בעיקר בגלל נוכחותן של חומצות מיקוליות (שנתנו למשפחת החיידקים הזאת את שמה) על קרום התא.

דופן התא השעוונית אחראית גם ליצירה הטיפוסית של מוקדים במחלת השחפת. המרכיב האחראי, טרהלוז דימיקולאט, נקרא גורם המֵיתר. קשה מאוד לגדל חיידקי *M. tuberculosis* ולרוב עושים שימוש במצע לוונשטיין-ינסן למטרה זו, אולם תוצאות מהירות יותר מושגות באמצעות מצע מידלברוק.

טיפול: העמידות הגבוהה של החיידק מחייבת מתן של מספר אנטיביוטיקות לפרק זמן ממושך. כדוגמת ריפמפין, סטרפטומיצין, פירזנמיד.

קישורים חיצוניים
----------------

ויקישיתוף מדיה וקבצים בנושא **Mycobacterium tuberculosis** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

הערות שוליים
------------

1. ↑  Ryan KJ; Ray CG, **Sherris Medical Microbiology**, 4th ed. McGraw Hill, 2004, מסת"ב 0-8385-8529-9
2. ↑  Cole ST; Brosch R; Parkhill J; *et al*. **Deciphering the biology of *Mycobacterium tuberculosis* from the complete genome sequence**, Nature, 1998, volume 393, pages, 537–544,
3. ↑  Camus JC; Pryor MJ; Medigue C; Cole ST. **Re-annotation of the genome sequence of *Mycobacterium tuberculosis* H37Rv**, Microbiology, 2002, volume 148, pages 2967–2973
4. ↑  Madigan, Michael; Martinko, John, **Brock Biology of Microorganisms**, 11th ed. Prentice Hall, 2005, מסת"ב 0-13-144329-1


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555873405171
* BNE: XX548558
* GND: 4186384-7
* LCCN: sh85089186
* NDL: 00565485
* NKC: ph270794

 |
**חולדת בנדיקוט** (שם מדעי: ***Bandicota***) הוא סוג של מכרסמים ממשפחת העכבריים החיים בדרום-מזרח אסיה ובהודו. משמעות שמם נגזרת משפת הטלוגו מהמילה "pandikokku" ופירושה: "חולדת חזיר", זאת עקב הרגלה לנהום כמו חזיר בעת שהיא מאוימת. ישנם 3 מינים בסוג זה.

במראם דומים הם לחולדות, אך גדולים בהרבה. אורכם בממוצע 40 ס"מ ומשקלם 1.5 ק"ג. הם בעלי זנב ארוך כמו הגוף ובעלי פרווה קצרה בצבע חום ומעט בהירה. במראם הם מזכירים את הנסוקיה החיה בישראל.

מינים אלה שוכנים באזורים הלחים של יערות הגשם, החורשים וגדות הנהרות של אסיה ולעיתים חיים בקרבה למגורי האדם. כמו שאר העכברים הם אוכלי כול הניזונים ממיני זרעים, פירות ובעלי חיים קטנים. הם גם יבזזו מאגרי חיטה ומזון דומה ובכך הם מזיקים לחקלאות. בנוסף הם מפיצים מחלות קשות.

מינים
-----

* *Bandicota bengalensis*
* *Bandicota indica*
* *Bandicota savilei*

קישורים חיצוניים
----------------

ויקישיתוף מדיה וקבצים בנושא **חולדת בנדיקוט** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* חולדת בנדיקוט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537136405171

 |
**איוואן יוסף מרטין אוסייר** (בדנית:  **Ivan Joseph Martin Osiier**; ‏16 בדצמבר 1888 – 23 בדצמבר 1965) היה סייף דני ממוצא יהודי. בעל מדליית כסף אולימפית בדקר. הספורטאי הראשון בהיסטוריה האולימפית שהשתתף ב-7 אולימפיאדות (בתקופה של 40 שנה) והתחרה בכל שלושת כלי הסייף השונים (רומח, דקר וחרב). שנים רבות שימש כיושב ראש איגוד הסיף הדני. נוסף לכך היה רופא.

קורות חיים
----------

אוסייר נולד בקופנהגן.

באולימפיאדת לונדון (1908) סיים אוסייר במקום חמישי בתחרות דקר קבוצתי ובמקום 18 בתחרות דקר אישית.

### אולימפיאדת השיא

באולימפיאדת סטוקהולם (1912) זכה אוסייר במדליה היחידה שלו בקריירה האולימפית הארוכה, מדליית כסף בתחרות דקר אישית. במדליית זהב זכה פאול אנספך יהודי מבלגיה ובמדליית ארד זכה פיליפ לה הרדי דה בוליו אף הוא מבלגיה. נוסף לכך, הוא סיים במקום 20 בתחרות רומח אישי, במקום חמישי בתחרות דקר קבוצתי ובמקום תשיעי חרב קבוצתי.

המשחקים האולימפיים לא נערכו בשנת 1916 בשל מלחמת העולם הראשונה וכך נמנע ממנו להשתתף בעוד אולימפיאדה.

באולימפיאדת אנטוורפן (1920) סיים אוסייר במקום שמיני ברומח אישי, במקום רביעי ברומח קבוצתי, במקום תשיעי בדקר קבוצתי ובמקום שישי בחרב קבוצתי.

באולימפיאדת פריז (1924) סיים אוסייר במקום שישי ברומח אישי, במקום חמישי ברומח קבוצתי, במקום 23 בדקר אישי, במקום 14 בדקר קבוצתי, במקום שישי בחרב אישי ובמקום תשיעי בחרב קבוצתי.

באולימפיאדת אמסטרדם (1928) סיים אוסייר במקום 15 ברומח אישי, במקום 9 ברומח קבוצתי, במקום 13 בדקר אישי, במקום 15 בדקר קבוצתי ובמקום 15 בחרב אישי.

באולימפיאדת לוס אנג'לס (1932) סיים אוסייר במקום רביעי ברומח קבוצתי, במקום חמישי בדקר קבוצתי, במקום שביעי בחרב אישי, במקום חמישי בחרב קבוצתי ובמקום 14 ברומח אישי.

אוסייר החרים את אולימפיאדת ברלין (1936) במחאה על חוקי הגזע של הנאצים כנגד היהודים.

עקב מלחמת העולם השנייה לא נערכו שתי אולימפיאדות (1940 ו-1944) ובכך נמנעה ממנו ההשתתפות גם בהן.

באולימפיאדת לונדון (1948) בגיל 60, סיים אוסייר במקום 11 ברומח קבוצתי ובמקום 44 בחרב אישי.

אשתו, אלן אוסייר היא האלופה האולימפית הראשונה ברומח לנשים (פריז 1924).

בשנת 1965 נפטר אוסייר בקופנהגן.

תארים והישגים
-------------

* אוסייר זכה ב-25 תוארי אליפות דנמרק וב-13 תוארי אליפות סקנדינביה בשלושת כלי הסייף השונים (רומח דקר וחרב).
* ב-1986 הונצח אוסייר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים
----------------

* איוואן אוסייר, באתר olympedia.org
* איוואן אוסייר היכל התהילה של הספורט היהודי.
* איוואן אוסייר האתר יהודים בספורט.